בעידן בו מחירי הנדל”ן ממשיכים להפתיע ולשבור שיאים, מצוקת הדיור בישראל רק הולכת וגדלה. אבל יש מי שנהנה מעליית המחירים. אינני מתכוון לבעלי הנכסים, אלא לענף שירותים שלם שנהנה מגאות של ביקושים – ענף השירותים למעבר דירה.
אם בעבר, על מנת לעבור דירה, כל שהייתם צריכים לעשות הוא להתקשר לחברת הובלות מומלצת ולסגור את העניין, כיום, ההתפתחות הטכנולוגיות ומצוקת הזמן שמאפיינת כל כך את האוכלוסייה הישראלית, הביאו למספר שירותים מעניינים שעשויים להקל עליכם את תהליך המעבר ולחסוך זמן יקר.
על מנת שמעבר הדירה יהיה מוצלח מבחינה ארגונית, עליכם להפנים שמדובר בתהליך מורכב שהולך ומתעצם ככל שמספר הנפשות רב יותר. הפתרון במצב שכזה הוא להיערך בהתאם מבעוד מועד. אנו ממליצים להתחיל בתכנון המעבר כבר חודשיים לפני המועד המיוחל. בשלב זה, תכננו אילו דברים עוברים אתכם ומאילו פריטים ניתן להיפטר, לעשות סדר ולחסוך מקום. כמו כן, אנו ממליצים להתחיל ולאתר חברת הובלות בשלב מוקדם מהסיבה הפשוטה שככל שתקדימו, כך יהיה לכם את הזמן לברור את החברה המתאימה ביותר, לשריין את התאריך והשעה הנוחים לכם ולהימנע מעליית מחירים של הרגע האחרון.
הצעת מחיר טלפונית יכולה להיות טובה כאשר אתם רוכשים טלפון נייד אך לא כאשר אתם זקוקים לשירותי הובלה. ישנם משתנים רבים שאת רובם אינכם מכירים, דבר שיכול לגרום לעליית מחיר מפתיעה – דווקא ביום המעבר. הימנעו מהפתעות לא רצויות החל ממעברים צרים מדי או מרחק גדול מ-15 מטר של החנייה מכניסת הבית, ועד לצורך בהשכרת מנוף להובלות.
פגישה פיזית, תאפשר לכם לסקור ביחד עם המובילים, את תכולת הבית, המעברים ואת כל המשתנים שישפיעו על המחיר הסופי. בדרך זו, תקבלו הצעת מחיר מדויקת.
יתרון נוסף שבפגישה הפרונטלית, הוא היכולת שלכם לאמוד על טיב ומקצועיות חברת ההובלות – דבר שלא יתאפשר לכם בשיחה טלפונית.
אם אתם חייבים לשכור חברת הובלות, אתם גם חייבים לנסח חוזה עבודה שקוף ומפורט המתאר את כמות הארגזים, הרהיטים, מועד ההובלה וכמובן – את המחיר הסופי. חוזה עבודה מסודר בא למנוע מצבים של אי הבנות במקרה הטוב או ניסיונות סחיטה במקרה הרע.
לא כולם יודעים אבל לחברות ההובלה, ישנה אפשרות לבצע ביטוח מקצועי על כל צרה שלא תבוא. מיותר לציין שחברות ההובלה אינן מחויבות לביצוע של ביטוח שכזה, אך לפי דעתנו, עליכם לעבוד רק עם חברות המחזיקות ביטוח הובלות בתוקף. ראשית, הימצאותו של ביטוח שכזה, יעיד על מקצועיות החברה. שנית, במקרה של תאונה או פגיעה ברכוש שלכם, תוכלו לקבל פיצוי הולם.
שירותי אריזת דירה – אני לא מכיר הרבה אנשים שאוהבים לארוז את תכולת הדירה למעבר. אם להיות כנים, אני לא מגיר אף אחד כזה. בתמורה לסכום סמלי, תוכלו לשכור חברה שכל עיסוקה הוא לארוז ולסדר לכם את החפצים והבגדים בדירה החדשה באופן מקצועי.
חומרי אריזה – איתור קרטונים וחומרי אריזה מתאימים למעבר דירה, עשוי להיות מתיש. תשמחו לגלות שכיום ניתן להזמין חומרי אריזה באמצעות חנויות אינטרנטיות ייעודיות למטרה זו.
העברת כתובת – חיפוש קצר בגוגל, יציג בפניכם חברות שיבצעו בעבורכם את עדכון הכתובות אל מול כל המוסדות הרלבנטיים – החל מהבנקים וכלה בשירותי המים המינרליים שלכם. שירות זה, עולה בדרך כלל כמה עשרות שקלים לנפש ועשוי להיות יעיל.
זכרו, ניתן לעבור דירה בצורה מוצלחת למדי – למרות כל הקשיים המלווים לתהליך. כל שעליכם לעשות הוא להיערך בהתאם ולהשקיע את הזמן הדרוש בבחירת אנשי המקצוע ובהגדרת היעדים שלכם.